หนูปวดขากนีบมาอาทิตย์นึงแล้วค่ะ ตอนแรกก้จะมีอาการบวมปวดหน่อยๆค่ะ เพื่อนเรียก ลูกหนูบางคนเรียกไข่ดัน หนุก้ไม่รุ้ว่าคืออะไร พอกินยาไปสักอาทิตย์นึง มันไม่มีอาการดีขึ้นเลยค่ะ มันบวมและปวดมากกว่าเดิม จากตอนแรกปวดแค่ข้างเดียว ตอนนี้เริ่มเพิ่มมาอีกข้างค่ะ ...หนุไม่ได้นอนกับแฟนตั้งแต่ ปจด หาย ประมาน3อาทิตแล้วค่ะที่ยังไม่นอนกับแฟนเลย หนูอยากรุ้ว่าเปงอะไร มันอันตรายมั้ย และต้องทำยังไงบ้างค่ะ เพราะตอนนี้ปวดมาก และเดินก้ปวดมากค่ะ
สวัสดีค่ะ การมีก้อนบวมที่ขาหนีบและปวด อาจเป็น1. ต่อมน้ำเหลืองที่บริเวณขาหนีบโต (ซึ่งในภาษาพูด อาจเรียกลูกหนู หรือไข่ดัน) มักเกิดจาก- การติดโรคติดต่อทางเพศสัมพันธ์ต่างๆ เช่น เริม หนองใน ซิฟิลิส แผลริมอ่อน ฝีมะม่วง เป็นต้น- การมีแผลอักเสบติดเชื้อบริเวณขาเป็น ๆ หายๆ หรือมีแผลเรื้อรังอยู่ส่วนสาเหตุที่พบน้อยและมักมีอาการอื่นๆ มากกว่านี้ร่วมด้วย เช่น การติดเชื้อวัณโรค มะเร็งต่อมน้ำเหลือง มะเร็งของเซลล์ที่ผลิตเม็ดสี (malignant melanoma) เป็นต้น2. เป็นฝีของชั้นผิวหนังและเนื้อเยื่อ แต่ก็ไม่น่าเป็นทั้ง 2 ข้าง3. ก้อนเนื้องอกของเนื่อเยื่อบริเวณนั้น เช่น ก้อนไขมัน ก้อนซีสต์ เป็นต้น แต่มักไม่มีอาการบวมแดง หรือปวด และไม่น่าเกิดขึ้นทั้ง 2 ข้าง4. ไส้เลื่อนชนิด femoral hernia ซึ่งจะพบเฉพาะในผู้หญิง เกิดจากลำไส้เคลื่อนผ่านรูเปิดที่ชื่อว่า femoral canal มากองเป็นก้อนตรงบริเวณที่ต่ำกว่าขาหนีบเล็กน้อย แต่ก็ไม่น่าเกิดทั้ง 2 ข้างเช่นกัน5. ไส้เลื่อนขาหนีบ (inguinal hernia) ส่วนใหญ่จะพบในผู้ชาย แต่ผู้หญิงก็อาจพบได้บ้าง แต่ก็น้อยมาก ก้อนของไส้เลื่อนจะอยู่ตรงบริเเวณขาหนีบพอดีหากมีอาการปวดมากดังกล่าว แนะนำควรไปพบแพทย์เพื่อตรวจและรักษาตามสาเหตุค่ะ